Qorti ta' l-Appell (Kompetenza Inferjuri) Imħallef Anthony Gilson Appell numru:- 63/2009/1 Sunroute Limited (appellata) Vs Kummissarju tat-Taxxi (appellant) 5 ta' Novembru, 2018. Permezz ta' rikors ippreżentat quddiem il-Bord ta' Kummissarju Speċjali fit-23 t' Awissu 2005 skont Kap 364 tal-Liġijiet ta' Malta, Sunroute Ltd appellat minn deċiżjoni mogħtija mill-Kummissarju tat-Taxxi Interni1 fil-15 ta' Lulju 2005, rigward trasferiment lilha, datat 4 ta' Ġunju 1998, ta' aparthotel b'titolu ta' subċens perpetwu. Il-Kummissarju llikwida t-taxxa dovuta minnha fuq dan it- fl-ammont ta' Lm51,000, rappreżentanti Lm17,000 taxxa u trasferiment Lm34,000 taxxa addizzjonali. L-intimat wieġeb2 illi għar-raġunijiet li jissemmew fid-deċiżjoni tiegħu tal-15 ta' Lulju 2005, il-likwidazzjoni tat-taxxa fuq dokumenti u trasferimenti dwar trasferiment ta' immobbli lil Sun Route Limited li avvera ruħu b' kuntratt fl-atti tan-Nutar Charles Cachia Marsh tal-4 ta' Ġunju 1998 hija ġusta u timmerita konferma u għalhekk l-appell għandu jiġi miċħud bl-ispejjeż. Wara d-dħul fis-seħħ tal-Att dwar il-Ġustizzja Amministrattiva (Kap.490), il-każ ġie trasferit lit-Tribunal ta' Reviżjoni Amministrattiva.3 B'sentenza tal-20 t'April 2017, it-Tribunal ta' Reviżjoni Amministrattiva laqa' l- appell tas-soċjetà rikorrenti mill-likwidazzjoni ta' taxxa bil-kont numru IV249175 u konsegwentmenet ħassar u rrevoka in toto l-istess likwidazzjoni, bl-ispejjeż kontra l-Kummissarju. 1 Illum magħruf bħala l-Kummissarju tat-Taxxi. Minn din is-sentenza appella l-Kummissarju. L-aggravju tieħgu li t-Tribunal ibbaża d-deċiżjoni tiegħu fuq konsiderazzjonijiet manifestament żbaljati. L-appellata ma weġbitx iżda saru sottomissjonijiet mid-difensur tagħha waqt is- seduta tat-13 ta' Lulju, 2018. Konsiderazzjoni. Mill-atti jirriżulta li: Fit-23 ta' Ġunju 1998 id-Diviżjoni tal-Capital Transfer Duty tad- Dipartiment tat-Taxxi Interni rċeviet avviż ta' trasferiment inter vivos4 bid-dettalji segwenti: Taxxa fuq Dokumenti u Trasferimenti Mħallsa: Lm19,800 Persuni li trasferixxu: Sant Joseph Sant Albert Persuni li lilhom sar it-trasferiment: Sun Route Limited Isem in-Nutar: Not. C. Mangion Data tal-att: 04.06.1998 L-ammont tal-kunsiderazzjoni jew valur dikjarat: subċens perpetwu ta' Lm19,0005 Xorta ta' Transazzjoni: Subenfitewsi perpetwa, b' effett mill-att tal-aparthotel bla numru, magħruga bl-isem ta' Cosmopolitan Hotel, ġia kienet iġġib l-isem ta' Chez Francis Aparthotel 2, fi Triq l-Imħar, kantuniera ma' Triq in- Nakkri, Parti min-Naxxar, limiti ta' San Pawl il-Baħar, konfinanti mil-Lvant ma' Triq in-Nakkri, mit-Tramuntana ma' Triq l-Imħar, u mill-Punent ma' beni tal-aventi kawża tal-kumpanija Barder Land and Developments Limited, kif soġġetta għaċ-ċens annwu u perpetwu oriġinali ta' mitejn u tmenin liri maltin (Lm280), minn kull ħaġa oħra libera u franka, bl- arja tagħha, kif tinsab delinjata bil-kulur aħmar, u deskritta fuq il- 5 Sussegwentement ikkoreġuta għal Lm20,000 min-Nutar Cachia Marsh waqt ix-xhieda tiegħu tad-19 ta' Lulju 2012 a fol. 70 liema figura tirriżulta ukoll mill-kuntratt innifsu a fol. pjanta annessa ma' l-atti tan-Nutar Tonio D’Ancona, tat-tnax (12) ta' Frar, elf disa' mija u tlieta u disgħin (1993) u liema subċens huwa pagabbli bil-quddiem.' Il-perit Carmel Teeling, inkarigat mill-Kummissarju intimat sabiex jagħmel stima tal-valur reali tas-subċens fid-data tat-trasferiment, ta' stima ta' Lm36,000 'per annum';6 Fit-12 ta' Marzu 1999 il-Kummissarju tat-Taxxi ħareġ Avviż ta' Likwidazzjoni (Kont Numru IV29830) fil-konfront tas-soċjetà rikorrenti fl-ammont ta' fuq Lm51,000, rappreżentanti Lm17,000 taxxa addizzjonali, a tenur tal-Kap. 364 tal-Liġijiet ta' Malta fiż-żmien in kwistjoni.7 taxxa u Lm34,000 il-valur addizzjonali ta' Lm17,000 taxxabbli Fit-18 ta' Marzu 1999 il-Kummissarju intimat irċieva ittra ta' oġġezzjoni datata 17 ta' Marzu 1999 permezz ta' liema s-soċjetà rikorrenti oġġezzjonat għall-Avviż ta' Likwidazzjoni fuq imsemmi.8 Ir-raġunijiet għall-oġġezzjoni kienu: Il-Kummissarju irrefera l-oġġezzjoni lill-perit Carmel Teeling sabiex jikkunsidra mill-ġdid l-istima tiegħu. Fit-23 ta' Lulju 1999 l-perit Teeling kkonferma li, 'taking all circumstances in consideration, value of sub-groundrent at Lm36,000 is correct and hereby confirmed.'9 Permezz ta' deċiżjoni tal-15 ta' Lulju 2005,10 il-Kummissarju qies li ma kien hemm l-ebda raġuni valida sabiex il-likwidazzjoni tiegħu tiġi mħassra. Konsegwentemet, permezz ta' avviż maħruġ fil-25 ta' Lulju 2005,11 l-Kummissarju informa lir-rikorrenti li l-oġġezzjoni tagħha ma ġietx milqugħa u li l-likwidazzjoni tat-taxxa dovuta ġiet ikkonfermata fl- ammont komplessiv ta' Lm51,000. Permezz ta' rikors ippreżentat quddiem il-Bord ta' Kummissarju Speċjali fit-23 t' Awissu 2005 a tenur tal-Kap 364 tal-Liġijiet ta' Malta, is-soċjetà Sunroute Ltd appellat minn din id-deċiżjoni għar-raġuni li, 'the price indicated is the actual price agreed and reflected the then existing market value as will be proved In sostenn tat-teżi tagħha ressqet bħala xhieda lil: Joe Borg Micallef,12 fost sub-konċedenti oħra, ikkonċeda l-proprjetà in kwistjoni b' titolu ta' sub-enfitewsi lis-soċjetà rikorrenti, li tagħha huwa ukoll direttur. Huwa ppreżenta kopja tal-att relattiv13 u spjega li l- proprjetà inxtrat f' Ġunju tan-1998 bl-isem Cosmopolitan Hotel b' Lm20,000 ċens fis-sena li jiġu Lm400,000 ta' l-art u Lm200,000 tal- affarijiet li kien fiha ġewwa. Jgħid iżda l-proprjetà kienet ikkundannata u għalhekk inxtrat bħala art. Sitt xhur wara ċertifikat maħruġ mill-perit Joe ‘Amoroso, fis-sens illi l-proprjetà kienet ikkundannata,14 u l-ħruġ tal- permess relattiv mill-Awtorità tal-Ippjanar, il-proprjetà twaqqgħat kollha. Ix-xhud ippreżenta 'request for information' maħruġa mill-MEPA fir-rigward.15 Ri-prodott mir-rikorrenti,16 huwa xehed li f' Lulju tal-1998 il-lukanda kienet ilha magħluqa sitt xhur għaliex l-aħħar li ħadmet kien is-sajf tal-1997 u għalqet Marzu ta' wara. L-uniku ċwievet tal-lukanda kienu għandu u huwa ma fetaħx sabiex issir spezzjoni mill-perit Teeling. Ma ftakarx jekk kienx hemm xi korrispondenza mal-perit jew mad-Dipartiment fir-rigward. Albert Borg Micallef,17 fost sub-konċedenti oħra, ikkonċeda l-proprjetà in kwistjoni b' titolu ta' sub-enfitewsi lis-soċjetà rikorrenti, li tagħha huwa ukoll direttur. Huwa kkonferma dak li xehed ħuħ Joe Borg Micallef u żied li meta nxtrat il-lukanda kien hemm madum imtella', travi xpakkati u problemi fid-drain b' dan illi ma setgħatx tintuża bħala Hotel. Il-perit Carmel Teeling,18 xehed li l-każ odjern kien it-tieni darba li huwa ntalab jagħmel valutazzjoni tal-proprjetà in kwisjtoni. Fl-1993 kien diġa' spezzjonaha u stmaha Lm505,000 u qatt ma ġie nfurmat li kien hemm kontestazzjoni fir-rigward b' dan illi assuma li l-valutazzjoni kienet ġiet aċċettata minn kulħadd. Konsegwentment, meta ntalab jagħmel l-valutazzjoni fl-1998, huwa ħadem fuq il-valutazzjoni li kien għamel fl-1993 aġġustat permezz ta' reverse capitalisation bis-6%. Ikkonferma li meta għamel it-tieni valutazzjoni huwa spezzjona l- lukanda mill-ġdid u kkostata li kienet fi stat ħażin tant li minflok aġġusta l-valur b' żieda ta' 100%, li tirrifletti kemm żdied il-valur tal- proprjetà fis-suq bejn l-1993 u l-1998 skont is-Central Bank, żied il- 37 datat 30 ta' Novembru 1999. 38 datat 7 ta' Jannar 2000. valur b' 20% biss, ossija minn Lm505,000 għal Lm600,000 f' ħames snin. Ri-prodott fl-udjenza tal-10 t' Ottubru 201319 u mistoqsi jekk jiftakarx li kien daħal fil-lukanda fl-1998, qal li fittex in-notamenti tiegħu iżda ma sabhomx. Jgħid li għandu amment li daħal u li kienet malandata. Dak iż-żmien ħadd ma kkontesta dan il-fatt iżda wara t- trapass ta' żmien ma jiftakarx dettall. Jgħid li f' kull każ kien għamel aċċess fil-fond fl-1993 u għalhekk seta' jasal għall-kapitalizzazzjoni taċ- ċens anké mill-iskrivanija tiegħu għaliex anké f' każ li twaqqgħat kollha, il-valur ma jinbidilx. Mistoqsi in kontro-eżami għalfejn kien qal li fl- 1998 kien stmaha Lm600,000 minħabba li kienet malandata wieġeb li mhux vera li stmaha hekk. Jgħid li l-ewwel darba żgur daħal fil-fond peró t-tieni darba ġie f' dubju. Madanakollu, meta saritlu referenza għall-valutazzjoni minnu mħejjija fis-27 ta' Lulju 1998,20 wieġeb illi normalment meta jagħmel valutazzjoni best of judgment huwa jindika dan fuq il-valutazzjoni stess u jikteb ukoll kemm il-darba ta' appuntament it-taxpayer u dan ma tfaċċax. Jgħid li disgħa u disgħin fil-mija, la ma kitibx hekk iġifieri daħal u spezzjona l-fond speċjalment in vista tal-fatt illi meta saret l-oġġezzjoni huwa ikkonferma l- valutazzjoni.21 Jgħid li kieku kienet best of judgment fil-fażi tal- oġġezzjoni kien jiġbed l-attenzjoni għal dan il-fatt u joffri li jerġa' jmur fuq il-post. Il-fatt li ma ngħadx hekk ifisser li mar. Mistoqsi allura kif wasal għall-valutazzjoni tiegħu jgħid li għandu diffikulta għaliex huwa ovvju li mhux sempliċement kapitalizzazzjoni tal-ammont dikjarat bil- 5% li jfisser li hemm informazzjoni oħra pero m' għandux in-notamenti. Il-perit Joe ‘Amoroso,22 ikkonferma li huwa kien midħla tas-soċjetà rikorrenti għal numru ta' snin. Fl-1999 kien applika biex titwaqqa u ċċertifika li kellha structural damages. Peress li xehed fl-2012 ma ftakarx dettalji dwar il-ħsarat pero kkonferma li meta wieħed jitkellem fuq structural damages dawn ikunu ilhom ġejjin a couple of years. Sa fejn jaf hu l-lukanda twaqqgħat iżda ma mbena xejn flokha. Mistoqsi jekk kienx involut fin-negozju tal-proprjetà meta nxtrat wieġeb fin- negattiv. Huwa kien involut biss fit-tħejjija tar-rapport datat 30 ta' Novembru 1999 li permezz tiegħu kkundanna l-bini. Nutar Carmelo Cachia Marsh,23 b' referenza għad-dikjarazzjoni minnu magħmula a fol. 15 u l-kuntratt relattiv a fol. 34, ikkonferma li l-valur tas-sub-ċens kien effettivament Lm20,000 li minnhom kien hemm Lm280 ċens oriġinali. Fl-imsemmija dikjarazzjoni ġie indikat il-valur ta' Lm19,000 bi żball. Mistoqsi jekk il-lukanda kinitx operattiva wieġeb illi sa fejn jiftakar kienet inxtrat biex titwaqqa għaliex is-sid ried jagħmel reconversiosns u tibdil fuqha. George Schembri Wismayer,24 managing director mas-soċjetà rikorrenti xehed illi l-aħħar li kienet miftuħa l-Cosmopolitan Hotel kien f' Marzu 1998. Sussegwentement ġiet magħluqa u barred b' dan illi l-Perit Teeling ried jingħata aċċess. Ippreżenta notamenti tad-denunzji tal-VAT fil-perjodu relattiv.25 Jgħid li l-perit Teeling ma kkomunikax miegħu biex jidħol fis-sit fl-1998 għalkemm seta' kkomunika direttament ma' Joe Borg Micallef. jagħmel arranġamenti mar-rikorrenti biex Connie Akpan,26 in rappreżentanza tad-Direttur Ġenerali tal-VAT li ppreżentant id-denunzji tal-VAT tal-Cosmopolitan Hotel Company Limited bejn 01.06.1997 sal-01.09.1998.27 Ikkonfermat li l-bilanċ għall- perjodu wara l-1 ta' Settembru 1998 huwa nil. Ikkunsidrat dan kollu, speċjalment fil-kuntest tax-xhieda tal-perit Teeling, it- Tribunal ikkonkluda: 'Fic-cirkostanzi t-Tribunal iqis li ma jistax ghajr li jasal ghall-konkluzzjoni li l- valur li wasal ghalih il-Perit Teeling bhala s-subcens annwu u perpetwu ghall-koncessjoni tal-Cosmopolitan Hotel fl-4 ta' Gunju 1998, u konsegwentement il-Likwidazzjoni ta' Taxxa tal-Kummissarju tat-Taxxi bbazata fuq tali valur, mhux talli huma eccessivi talli huma addirittura ghal kollox inspjegabbli. Ghalkemm fl-ewwel xhieda li ta quddiem it-Tribunal il-Perit Teeling spjega li wasal ghall-figura ta' Lm36,000 billi ghamel capitalization bir-reverse bir-rata ta' 6% fuq il-valur ta' Lm600,000, li fil-fatt taghti Lm36,000, it-Tribunal ma jistax jinjora l-fatt li l-Perit stess in segwitu cahad li wasal ghal tali figura ta' Lm36,000 b'dan il-mod. Apparti minn hekk it-Tribunal ma jistax jifhem kif il-Perit seta' qatt applika rata ta' 6% bhala capitalization bir-reverse meta a tenur ta' l-Artikolu 1501 tal-Kap.16 tal-Ligijiet ta' Malta l-kapitalizzazzjoni tac-cens fil-kuntest tal-fidi ta' cens issir – kienet hekk issir fiz-zmien rilevanti ghal dawn il-proceduri – bir-rata ta' 5% u mhux 6%. In effetti fit-tieni darba li xehed quddiem it-Tribunal, il-Perit irrefera ghar-rata ta' 5% u mhux ta' 6%. Fid-dawl ta' dan kollu osservat ghalhekk it-Tribunal iqis li l-appell tas-socjetà Rikorrenti mill-Likwidazzjoni ta' Taxxa bil-Kont Nru. IV029830 mahruga fil- konfront taghha mill-Kummissarju tat-Taxxi Interni huwa gustifikat u b'hekk jisthoqq li jigi milqugh.' L-appellant jikkontendi li t-Tribunal ta' Reviżjoni Amministrattiva kien żbaljat fl- osservazzjoni tiegħu li fl-10 ta' Ottubru 2013 il-perit Cacopardo biddel il-verżjoni preċedenti mogħtija minnu fil-15 ta' Marzu 2012. Jgħid illi l-fatt li ma kienx ċert minn ċertu dettalji u ma setax iwieġeb bi preċiżjoni ma jfissirx li dak li qal fl- ewwel xhieda tiegħu kellu jiġi skartat kompletament u li effettivament l-unika ħaġa li l-imsemmi perit ċaħad fl-udjenża tal-10 t' Ottubru 2013 kienet li fl-1998 ivvaluta l-proprjetà in kwistjoni fis-somma ta' Lm600,000. Madanakollu, jibni l- aggravju tiegħu fuq il-figuri u l-metodu ta' komputazzjoni spjegat mill-perit Cacopardo fl-10 t' Ottubru 2013, ossija fuq il-valur ta' Lm505,000 fl-1993 aġġustat għal Lm600,000 fl-1998 – meħud kont tal-istat perikoluż tal-lukanda – liema valur ġie kapitalizzat bir-reverse bir-rata ta' 6% għall-finijiet tal-kalkolu tal- valur tas-sub-ċens annwu u perpetwu fis-somma ta' Lm36,000. Dan l-aggravju huwa manifestament konro-sens. Din il-Qorti ma tistax tifhem kif il-Kummissarju min-naħa waħda jirrikonoxxi li l-perit ċaħad li fl-1998 ivvaluta l- proprjetà in kwisjoni Lm600,000, u fl-istess nifs jippretendi li t-Tribunal kellu xorta waħda jikkonferma l-likwidazzjoni maħruġa minnu abbażi ta' komputazzjoni bbażata proprju fuq din il-figura. Jirriżulta li l-perit Teeling ġie nkarigat mill-Kummissajru appellant biex jivvaluta s-sub-ċens annwu u perpetwu tal-lukanda mertu tat-trasferiment in diżamina. Fl-udjenza tal-15 ta' Marzu 2012 spjega li l-valutazzjoni minnu mħejjija ġiet ikkalkulata kif ġej: 'din kienet it-tieni darba li jiena spezzjonajt il-fond għax kont spezzjonajtu qabel fl-1993. Fl-1993 kont stmajt il-proprjetà Lm505,000 u meta ġejt biex nistma l- proprjetà fl-1998 liema spezzjoni għamilt fis-27 ta' Lulju 1998, kont mitlub biex nistma l-ħolqien tas-sub-emfitewsi perpetwa ta' dik il-proprjetà. Li għamilt dakinhar kien li qbadt il-valur li għamilt fl-1993, aġġustajtu u mbgħad għamilt kapitalizzazzjoni bir-reverse bis-6% li jwassal għal Lm63,000.28 Dik hija l-istorja kollha tiegħi.' Mistoqsi jekk daħalx fil-fond wieġeb fl-affermattiv: 'Iva dħalt … Ilqajt ma' min kien preżenti, issa jekk kienux diretturi jew impjegati ma nafx u issa għaddew erbatax-il sena....' Mistoqsi ulterjorment f' liema stat kien il-fond wieġeb: 'Fi stat ħażin … tant għamilt allowance għall-fatt li kien ħażin illi meta kont infurmat b' din il-kawża u ċċekkjajt in-notamenti tiegħi, l-aġġustament li għamilt ġej: tal-valur, m'għamiltux kemm żied il-valur tal-proprjetà fis-suq bejn l-1993 u l- 1998 il-proprjetà żdiedet 100% fil-valur u jiena kull ma żidt Lm100,000.' Iżda meta ġie riprodott fl-10 ta' Ottubru 2013, il-perit Cacopardo xehed kif 'illum mort l-uffiċċju biex infittex in-notamenti tiegħi iżda ma stajtx insib il-karti tan-notamenti tiegħi … kollox huwa bbażat fuq l-ewwel waħda u bilfors irrid nirreferi għall-ewwel waħda. Fl-ewwel waħda kelli l-karti f' idejja u ma nistax insibhom fejn kelli anki l-qisien u li abbażi tagħhom jiena wasalt għall-valur, it- tieni darba anki minn fuq l-iskrivanija nista' nagħmilha u m'għandix għalfejn immur għaliex nikkapitalizza biss. F' dan il-każ mhux qed nistmgħu l-lukanda imma qed nistmgħu l- kapitalizzazzjoni taċ-ċens … Ma tagħmilx differenza jista' jkun hemm kollox imwaqqa' u m'hemm xejn, xorta l-istess valur.' Mistoqsi mbgħad għalfejn fl-udejnza preċedenti kien qall li kien stmaha Lm600,000 fl-1998, wieġeb: 'Int qed tħawwad bir-rispett kollu għaliex inti qed tirreferi għall-valur ta' Lm600,000, dik għandha tirreferi għall-valur tal-ewwel darba … … it-tieni darba ma kienx hemm valur imma kapitalizzazzjoni taċ-ċens … … dak mhu veru xejn li stmajtha hekk.' In kontro-eżami iċċara li: 'l-prattika tiegħi hi li meta nasal biex nagħmel valur imma dan ikun best of judgment, nikteb li t-taxpayer ma ġiex għal darbtejn jew tliet darbiet u allura qed nagħmel best of judgment. Disgħa u disgħin fil-mija ħlief għal xi eċċezzjoni li jista' jkun hemm li tkun qabżitli, ladarba ma ktibtx ġie u dħalna fil-post. Aktar u aktar meta imbgħad eventwalment saret l-objection u jien għamilt minuta bi tweġiba għal dik l-objection, li jidhirli li ġiet eżebita ukoll, kieku anki kont niktibha dakinhar għax kieku dakinhar kont niġbed l-attenzjoni li kienet best of judgment u jekk triduni nerġa' mmur fuq il-post immur. Jiġifieri l-fatt li ma nkitbet imkien ifisser li jiena mort. Mistoqsi mbagħad kif wasal għall-valur ta' Lm36,000 wieġeb: 'Ġħandi diffikultà kif wasalt għalih għaliex m'għandix in-notamenti u huwa ovvju li mhuwiex sempliċement kapitalizzazzjoni tal-ammont dikjarat għaliex kieku huwa sempliċement kapitalizzazzjoni jew tal-ammont dikjarat huwa 5% ta' dak l-ammont li huwa ħafna iżjed u jfisser li hemm informazzjoni oħra.' Huwa minnu li meta xehed fil-15 ta' Marzu 2012 il-perit Teeling irrefera għal xi notamenti, iżda kien sprovvist mill-istess meta reġa tela' jixhed fl-10 t' Ottubru 2013, għaliex ma setgħax isibhom. Peró mhuwiex il-każ li meta xehed it-tieni darba, il-perit Teeling sempliċement 'ma kienx ċert minn ċertu dettalji', kif allegat mill-Kummissarju. Jirriżulta iżda li filwaqt li fil-15 ta' Marzu 2012 il-perit Teeling bbaża l-istima tas-subċens fl-ammont ta' Lm36,000 fuq stima tal-proprjetà fis-somma ta' Lm600,000 fl-1998, li ġiet kapitalizzata bir-reverse bir-rata ta' 6%, fix-xhieda tiegħu tal-10 t' Ottubru 2013 l-imsemmi perit: ċaħad kategorikament li fl-1998 ivvaluta l-proprjetà Lm600,000; u qal ukoll li kieku kienet sempliċi kapitalizzazzjoni kienet tintuża r-rata ta' 5%, mhux ta' 6% kif indikat minnu preċedentement. Isegwi għalhekk li fl-10 t' Ottubru 2013 il-perit Teeling ċaħad mhux biss il-bażi tal-komputazzjoni tiegħu fil-valur ta' Lm600,000 iżda saħansitra l-metodu ta' komputazzjoni bir-rata ta' 6% b'dan illi waqqa' għal kollox il-komputazzjoni tas- subċens fl-ammont ta' Lm36,000, li hija l-bażi tal-istima maħruġa mill-appellant. Mhux hekk biss, iżda mistoqsi kif wasal għall-istima hawn kontestata, il- perit kellu diffikultà jwieġeb kemm għaliex ma rnexxilux isib in-notamenti tiegħu kif ukoll minħabba t-trapass taż-żmien. Tenut kont tal-fatt li l-perit għamel l-ewwel stima fis-27 ta' Lulju 1998 u ikkonferma l-istess fit-23 ta' Lulju 1999, il-qorti tifhem li l-perit ma kienx kapaċi jwieġeb biss mill-memorja. Iżda l-Kummissarju ma jistax jippretendi li t-Tribunal kellu jagħlaq għajnejh għall-fatt li l-perit ma kienx kapaċi jispjega l-istima li għamel u li kellu jikkonferma l-likwidazzjoni maħruġa minnu abbażi tax-xhieda mogħtija mill-perit Teeling fil-15 ta' Marzu 2012 qiesu dak li xehed fl-10 t' Ottubru 2013 ma jgħoddx. Il-Kummissarju jikkontendi ukoll li anké f'każ li ir-rata ta' kapitalizzazzjoni kellha tkun bil-5%, mhux bis-6% kif komputata mill-perit Teeling, dan iwassal għall- figura ta' Lm30,000 li xorta tagħti lok għal diskrepanza akbar minn 15% kontemplata fil-Kap 364 b' dan illi kien ġustifikat joħroġ likwidazzjoni a tenur tal- artikolu 52 tal-Kap. Għal darb' oħra l-Kummissarju qiegħed jibbaża l-kalkoli tiegħu fuq il-valur t' Lm600,000, liema figura ġiet żmentita mill-pert Teeling. Finalment, il-Kummissarju jgħid illi f'kull każ l-appellata ma ġġustifikatx kif proprjetà valutata Lm505,000 fl-1993 ġiet minnha stmata Lm400,000 fl-1998 għall-finijiet tal-komputazzjoni tas-subċens. Jirriżulta mill-provi li l-aħħar li operat il-lukanda in kwistjoni kien is-sajf tal-1997 u għalqet Marzu ta' wara. Ġie ippruvat ukoll, li fit-30 ta' Novembru 1999 il- proprjetà in kwistjoni ġiet ċertifikata structurally unsound mill-perit Cassar u ftit wara ġiet effettivament demolita. A bażi ta' dan, id-diriġenti tar-rikorrenti jikkontendu li l-proprjetà inxtrat għall-art u għalhekk ġiet valutata Lm400,000 b' dan illi s-subċens annwu perpetwu relattiv ammonta għal Lm20,000 fis-sena. Da parti tiegħu l-Kummissarju ma ġab l-ebda prova li tiżmentixxi dak dikjarat mill-appellata. Lanqas ma saru xi domandi lir-rappreżentanti tas-soċjetà appellata dwar l-attrezzatura, l-għamara u l-effetti mobbli li nbiegħu lis-soċjetà appellata fuq l-istess kuntratt għas-somma ta' Lm200,000. Apparti dan, il-Kummissarju addirittura lanqas kien kapaċi jispjega l-bażi tal- likwidazzjoni mertu tal-appell odjern. Għal dawn il-motivi il-Qorti, tiċħad l-appell, bl-ispejjeż kollha kontra l- Kummissarju appellant.